Moje fotografije

Zakaj je pomembno objaviti svoje fotografije?

Izgled je prvi vtis, ki ga nekdo dobi o tebi. In prvi vtis je še posebej pomemben pri iskanju partnerja. Tvoja profilna fotografija se bo pojavila na seznamu zadetkov iskanj drugih uporabnikov ona-on.com in bo prva tvoja fotografija, ki jo bodo videli. Zaradi tega objavi fotografijo, na kateri izgledaš res dobro in je bila posneta pred kratkim!

Fotografije lahko zelo pomagajo. Tisti, ki objavijo svojo fotografijo, dobijo tudi do 10-krat več kontaktov od drugih uporabnikov!

Kako dodam fotografijo na ona-on.com profil?

Dodajanje fotografij je zelo enostavno. Klikneš na gumb za nastavitve (zobnik) in nato na gumb Dodaj fotografijo na levi strani (format fotografije naj bo .JPG oziroma .JPEG).

Pred objavo jo bo pregledal fotourednik. Fotografija bo na tvojem profilu objavljena, ko jo bo potrdil fotourednik. Med delavniki fotourednik pregleda in objavi fotografije najkasneje v 24-ih urah.

Po objavi s strani fotourednika določiš, katera naj se prikazuje kot profilna (tista, ki jo drugi uporabniki vidijo kot prvo in je vidna na vseh seznamih).

Profilne in zasebne fotografije

V kategorijo Profilne spadajo najboljše fotografije, na katerih si sam in jih želiš uporabiti kot profilne.

V kategorijo Zasebne spadajo vse fotografije, ki jih želiš prikazati samo svojim simpatijam, oziroma želiš fotografije prikazati pozneje.

Profilne in nerazvrščene fotografije (Ostale) si lahko ogledajo vsi uporabniki (so javne, vidne vsem, ki si ogledajo tvoj profil), fotografije v razdelku Zasebne pa so vidne le tvojim simpatijam.

Javnost oziroma zasebnost posamezne fotografije lahko kadarkoli spremeniš z vklopom/izklopom opcije Zasebna fotografija.

Vsako fotografijo, razen profilne, lahko označiš kot Zasebno fotografijo.

Kakšne naj bodo fotografije?

Prvi vtis je še posebej pomemben pri iskanju partnerja. Za fotografije, ki jih želi namestiti kot profilne in so vidne pri pregledovanju zadetkov, namesti svoje najboljše fotografije! Fotografije naj prikazujejo tebe.

Tvoj obraz mora biti jasno viden, sicer fotografijo zavrnemo oz. dodamo pod Ostale (je ne označimo kot primerne za profilno fotografijo).

Objavljamo le avtentične posnetke zadostne kakovosti, ključni kriterij pa je vsebina in ostrina fotografije. Fotografije naj ne bodo obscene, seksualno in drugače žaljive. Risanih, grafično preveč obdelanih fotografij ali fotografij znanih osebnosti ne objavljamo. Fotografij z otroki zaradi varovanja njihove zasebnosti ne objavljamo.

Priporočamo ti, da pošlješ dobro fotografijo, posneto pred kratkim. Uporabnikom se zdijo najbolj privlačni nasmejani obrazi, sproščenost in posnetki med izvajanjem zanimivih aktivnosti. Najmanj privlačni so nerazločno vidni obrazi, posnetki od daleč in stare fotografije.

Kakšen naj bo format in velikost datoteke fotografije?

Naložiš lahko le fotografije formata .jpg oziroma .jpeg. Velikost posamezne datoteke je omejena na 15 MB, zaradi jasnosti pa naj ne bodo manjše od 720×910 pixlov.

Kdaj bodo moje fotografije objavljene na ona-on.com?

Med delavniki fotourednik pregleda in objavi fotografije najkasneje v 24-ih urah.

Kako izbrišem svojo fotografijo?

Brisanje fotografij poteka enostavno. Klikneš na gumb za nastavitve (zobnik), nato na levi sna fotografijo, ki jo želiš izbrisati. Pod vsako fotografijo se nahaja gumb Izbriši.

Zakaj nekatere fotografije zavrnete?

Fotografij navadno ne objavimo zaradi enega izmed naslednjih razlogov:

Neprimerna vsebina:

na fotografijah so drugi ljudje, tvoji hišni ljubljenčki, tvoj avto ipd.,

kakršnakoli vsebina, prevzeta z interneta (razni citati ipd.),

fotografije z otroki (zaradi varovanja njihove zasebnosti),

seksualno eksplicitne fotografije (v tem primeru te preusmerimo na Urgenco),

fotografije, ki ne ustrezajo tvoji dejanski starosti.

Neustrezna kakovost:

nejasno viden obraz na izrezani manjši sliki (meglena fotografija, nošenje sončnih očal, zaščitne maske ipd.),

fotografije, posnete s prevelike razdalje,

preveč obrezane fotografije,

posnetki zaslona telefona,

posnetki fotografij v fizični obliki (npr. slikaš svojo fotografijo za osebne dokumente).

Drugi razlogi:

že objavljene fotografije (podvojenih in zelo podobnih fotografij ne objavljamo),

preveč obdelane fotografije (npr. uporaba različnih aplikacij – foto kolaži, okvirji ipd.),

tehnične težave pri nalaganju fotografij na strežnik.

Če tvoja fotografija ni bila objavljena, ti predlagamo, da pošlješ drugo. Pri tem upoštevaj priporočila za objavo fotografij.

V primeru, da pošiljanje fotografije še vedno ne uspe in ne dobiš nobenega obvestila o tem ali je bila fotografija zavrnjena ali objavljena, je verjetno prišlo do tehničnih težav pri nalaganju fotografije na strežnik. Kontaktiraj nas na e-naslov fotourednik@ona-on.com in z veseljem ti bomo pomagali.

Priporočilo fotourednika: kakšne naj bodo fotografije

Tukaj je devet namigov, kakšne naj bodo fotografije:

Tvoj obraz naj zavzema približno 1/3 fotografije in naj bo čim bolj na sredini (velja za profilno fotografijo).

Fotografija naj bo jasna. Če fotografija kaže le zadnji del tvoje glave ali tvoj hrbet, ne bo objavljena.

Fotografija naj bi privlačna. Brez pretirane golote ali obscenosti.

Ne vključuj osebnih sporočil. Napisana telefonska številka ali e-naslov se lahko zdi pametna poteza, vendar taka fotografija ne bo objavljena.

Spoštuj zakone. Ne pošiljaj fotografij, ki so avtorsko zaščitene – razen lastnih.

Fotografij ne obdeluj pretirano (brez posebnega ”photoshopinga”).

Ne pošiljaj fotografij z otroki, niti v primeru, da so tvoji (ne objavljamo zaradi varovanja njihove zasebnosti).

Fotografija naj bo posneta pred kratkim. Če je bila fotografija posneta pred več kot 10 leti, bomo mi to verjetno opazili. Kako bi se počutil/a, če bi na zmenku ugotovil/a, da je oseba v resnici precej starejša?

Prepričaj se, da fotografije niso večje od 15 MB ali manjše od 720×910 pixlov, ter da so v formatu .jpg oziroma .jpeg.